Human Right Watch กล่าวว่า มีสัญญาณบอกความก้าวหน้าเรื่องสิทธิมนุษยชน ในประเทศไทย
เจ้าหน้าที่ขององค์การพิทักษ์สิทธิมนุษยชน Human Rights Watch กล่าวว่า มีสัญญาณบ่งบอกให้เห็นว่า มีความก้าวหน้าในเรื่องสิทธิมนุษยชนในประเท
นาย Brad Adams ผู้อำนวยการของHuman Rights Watch ในเอเชีย กล่าวกับ Voice ofAmerica ว่า รัฐบาลไทยควรเริ่มแก้ปัญหาเรื่องสิทธิมนุษยชน ในประเทศด้วการดำเนินคดีต่อผู้ละเมิดสิทธิมนุษยชนและปฏิรูประบบตุลาการและการตำรวจและว่าความเคลื่อนไหวดังกล่าวจะเป็นสัญญาณแสดงอย่างชัดเจน ถึงความก้าวหน้าในเรื่องสิทธิมนุษยชน ก่อนหน้านี้การประเมินขององค์การพิทักษ์สิทธิมนุษยชนแห่งนี้ระบุว่าแนวโน้มทางด้านสิทธิมนุษยชนของประเทศไทยกำลังเสื่อมสภาพลงการประเมินที่ว่านี้ รวมความห่วงกังวลในเรื่องการผลักชาว Rohingyaที่อพยพโดยทางเรือมาจากพม่าให้กลับออกสู่ทะเลด้วย หลังการได้เข้าพบนายกรัฐมนตรีอภิสิทธิ์เวชชาชีวะ นาย Brad Adams เจ้าหน้าที่ขององค์การ HumanRights Watch แสดงความยินดีที่รัฐบาลไทยได้แสดงความเต็มใจที่จะโต้อภิปรายในเรื่องนี้ ผู้อำนวยการของ HumanRights Watch ในเอเชีย กล่าวว่าประเด็นสำคัญที่ทางองค์การพยายามผลักดันมิใช่เรื่องการเข้าถึงกระบวนการยุติธรรมเท่านั้น รัฐบาลมักชอบพูดเรื่องการเข้าถึงซึ่งเป็นการผลักภาระให้ผู้รับเคราะห์หากแต่เป็นเรื่องรัฐบาลนำความยุติธรรมมาสู่ประชาชนมากกว่า ซึ่งหมายความถึงการย้ำยืนยันเรื่องความรับผิดชอบและการดำเนินคดีต่อทหารและตำรวจที่กระทำความผิด เจ้าหน้าที่ของ HumanRights Watch ผู้นี้ กล่าวว่านับตั้งแต่รัฐบาลชุดนายกรัฐมนตรีอภิสิทธิ์เข้ารับตำแหน่งในเดือนธันวาคมปีที่แล้ว ได้มีสัญญาณบ่งบอกให้ความก้าวหน้าในนโยบายเรื่องนี้บ้างแล้ว นาย Brad Adams ขององค์การHuman Rights Watch Asia ให้ความเห็นว่า สภาพแวดล้อมดีขึ้นมีความเป็นไปได้ว่า อาจจะมีการปฏิรูปบางอย่าง และอาจจะมีความพยายามเล็กน้อย ที่จะแก้ปัญหาเรื่องการไม่ลงโทษผู้กระทำผิด องค์การพิทักษ์สิทธิมนุษยชนนี้ให้ความเห็นไว้ด้วยว่าปัญหาความไม่สงบในภาคใต้ที่มีมานานห้าปีและทำให้มีผู้เสียชีวิตมากกว่า 3,500คน เป็นเรื่องของความล้มเหลว ที่จะแก้ปัญหาความขุ่นเคืองและความท้อแท้สิ้นหวังในท้องถิ่นที่เกิดจากการข่มเหงรังแกโดยกำลังรักษาความมั่นคง และความอยุติธรรม แต่ในการกล่าวปราศัยที่สมาคมผู้สื่อข่าวต่างประเทศเมื่อไม่นานมานี้นายกรัฐมนตรีอภิสิทธิ์กล่าวว่า มีสัญญาณที่ให้กำลังใจในเรื่องสิทธิมนุษยชนในภาคใต้ นายกรัฐมนตรีอภิสิทธิ์ เวชชาชีวะ กล่าวต่อผู้สื่อข่าวชาวต่างประเทศว่าผู้นำทางศาสนาคนหนึ่งถูกสังหารในขณะที่ถูกควบคุมตัว และต่อมาศาลจังหวัดนราธิวาสได้พิพากษาลงโทษเจ้าหน้าที่ที่เกี่ยวข้องและผู้บัญชาการกองทัพบกก็ได้กล่าวไว้อย่างชัดเจนว่าเจ้าหน้าที่ทหารไม่ควรละเมิดกฎหมาย และถ้ากระทำเช่นนั้นก็จะถูกตั้งข้อหาและดำเนินการตามกระบวนการยุติธรรม องค์การ Human Rights Watch ให้ความเห็นว่ารัฐบาลชุดนายกรัฐมนตรีอภิสิทธิ์พึ่งพาอาศัยการสนับสนุนของทางการทหารเป็นอย่างมากซึ่งเป็นการจำกัดการปฏิรูป นอกจากนี้ ยังได้กล่าวแสดงความห่วงกังวลในเรื่องสื่อ และการจำกัดเสรีภาพในการแสดงความคิดเห็นโดยการใช้กฎหมายควบคุมระบบอินเทอร์เน็ต และกฎหมายอื่นๆ มาเป็นเครื่องมือด้วย